儒州 (黔州都督府)

儒州（新唐書作濡州）是唐宋的一個羈縻州，其轄地在今重慶市廣西省貴州省交界附近一帶地方，是招撫當地土著所設置的州縣，一般由其頭人任州官，唐代屬黔州都督府「黔州下都督府，隋黔安郡。武德元年，改為黔州，領彭水、都上、石城三縣。二年，又分置盈隆、洪杜、相永、萬資四縣。貞觀四年，置都督府，督務、施、業、辰、智、䍧、充、應、莊等州。其年，以相永、萬資二縣置費州，以都上分置夷州。十年，以思州高富來屬。十一年，又以高富屬夷州，以智州信寧來屬。今督思、辰、施、牢、費、夷、巫、應、播、充、莊、䍧、琰、池、矩十五州。其年，罷都督府。置莊州都督。景龍四年廢，以播州為都督。先天二年廢，復以黔州為都督。天寶元年，改黔州為黔中郡，依舊都督施、夷、播、思、費、珍、溱、商九州。又領充、明、勞、羲、福、建（犍）、邦、琰、清、莊、峩、蠻、䍧、鼓、儒、琳、鸞、令、那、暉、郝、總、敦、侯、免（晃）、柯、契（樊）、稜、添、普寧、功、亮、筏龍（茷龍、茂龍）、延、訓、鄉（卿）、雙、整、懸、撫次水（撫水）、矩、思源、逸、殷、南平、勳、姜、⿱龍小（襲）等五十州。皆羈縻，寄治山谷。乾元元年，復以黔中郡為黔州都督府。舊領縣五，戶五千九百一十三，口二萬七千四百三十三。天寶縣六，戶四千二百七十，口二萬四千二百四。在京師南三千一百九十三里，至東都三千二百七十一里。彭水　漢酉陽縣，屬武陵郡。吳分酉陽置黔陽郡。隋於郡置彭水縣。周置奉州，尋為黔州。貞觀四年，於州置都督府。黔江　隋分黔陽縣置石城縣。天寶元年，改為黔江。洪杜　武德二年，分置洪杜縣，治洪杜溪。麟德二年，移治龔湍。洋水　武德二年，分彭水於巴江西置盈隆縣。先天元年，改為盈川。天寶元年，改為洋水。信寧　隋置信安縣，取界內山名。武德二年，改為信寧。武德五年，屬義州。州廢來屬。都濡　貞觀二十年，分盈隆縣置」。《舊唐書》卷四十　志第二十　地理三／十道郡國　三／江南道／江南西道／黔州下都督府「諸蠻州五十一。牂州，武德三年以牂柯首領謝龍羽地置，四年更名柯州，後復故名。初，牂、琰、莊、充、應、矩六州皆為下州，開元中降牂、琰、莊為羈縻，天寶三載又降充、應、矩為羈縻。縣三：建安，賓化，新興。建安，本牂柯，武德二年更名。新興與州同置。琰州，貞觀四年置。縣五：武侯，望江，應江，始安，東南。貞觀中又領隆昆、琰川二縣，後省。莊州，本南壽州，貞觀三年以南謝蠻首領謝彊地置，四年更名，十一年為都督府，景龍二年罷都督。故隋牂柯郡地。南百里有桂嶺關。縣七：石牛，南陽，輕水，多樂，樂安，石城，新安。貞觀中又領清蘭，後省。充州。武德三年以牂柯蠻別部置，縣七：平蠻，東停，韶明，牂柯，東陵，辰水，思王。應州。貞觀三年以東謝首領謝元深地置，縣五：都尚，婆覽，應江，陁隆，羅恭。矩州。武德四年置。明州。貞觀中以西趙首領趙磨酋地置。蒍州。勞州。羲州。福州。犍州。邦州。清州。峩州。蠻州，縣一：巴江。𰎼州，𰎼一作「鼓」。濡州。琳州，縣三：多梅，古陽，多奉。鸞州。令州。那州。暉州。都州。總州，咸亨三年，昆明十四姓率戶二萬內屬分置。敦州。咸亨三年析內屬昆明部置，縣六：武寧，溝水，古質，昆川，叢燕，孤雲。殷州，咸亨三年析昆明部置，後廢。開元十五年分戎州復置，後又廢。貞元二年，節度使韋皋表復置。故南漢（疑當作「南溪」）之境也。縣五：殷川，東公，龍原，韋川，賓川。初與敦州皆隸戎州都督，後來屬。候州。晃州。樊州。稜州。添州。普寧州。功州。亮州。茂龍州。延州。訓州。卿州，貞觀十五年置。雙城州。整州。懸州。撫水州，縣四：撫水，古勞，多蓬，京水。思源州。逸州。南平州。勳州。襲州。寶州，萬歲通天二年以昆明夷內附置。姜州。鴻州，縣五：樂鴻，思翁，都部，新庭，臨川。右隸黔州都督府，《新唐書》卷四十三下志第三十三下地理七下／羈縻州／江南道／諸蠻／黔州都督府，宋代屬夔州路紹慶府「紹慶府，下，本黔州，黔中郡，軍事，武泰軍節度。紹定元年，升府。紹熙三年，移巡檢治增潭。元豐戶二千八百四十八。貢硃砂、蠟。縣二：彭水，中。嘉祐八年，廢洪杜、洋水、都濡、信寧四縣入焉。有洪杜、小洞、界山、難溪四砦。紹興二年，以元隸珍州戶四十九還隸。黔江。下。有白石、門闌、佐水、永安、安樂、雙洪、射營、右水、蠻塚、浴水、潛平、鹿角、萬就、六堡、白水、土溪、小溪、石柱、高望、木孔、東流、李昌、僕射、相陽、小村、石門、茆田、木柵、虎眼二十九砦。羈縻州四十九。南寧州、遠州、犍州、清州、蔣州、知（矩）州、蠻州、襲州、峩州、邦州、鶴州、勞州、義州、福州、儒州、令州、郝州、普寧州、緣州、那州、鸞州、絲州、邛州、敷州、晃州、侯州、焚州、添州、瑤州、雙城州、訓州、鄉（卿）州、茂龍州、整州、樂善州、撫水州、思元州、逸州、思州、南平州、勳州、姜州、稜州、鴻州、和武州、暉州、毫（亮）州、鼓州、懸州。南渡後，羈縻州五十六」。《宋史》卷八十九志第四十二地理五夔州路紹慶府。

註釋

Category:唐朝的州
Category:宋朝的州